Document ID: 32004R2112

KOMISSION ASETUS (EY) N:o 2112/2004,
annettu 10 päivänä joulukuuta 2004,
neuvoston asetuksen (EY) N:o 2202/96 ja asetuksen (EY) N:o 2111/2003 soveltamista koskevista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi annetun asetuksen (EY) N:o 634/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan ensimmäisen kohdan,
sekä katsoo seuraavaa:
(1)
Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian, jäljempänä ’uudet jäsenvaltiot’, tuottajaorganisaatioihin olisi voitava soveltaa tiettyjen sitrushedelmien tuottajien tukijärjestelmästä 28 päivänä lokakuuta 1996 annetun neuvoston asetuksen (EY) N:o 2202/96 (1) säännöksiä.
(2)
Tiettyjen sitrushedelmien tuottajille tarkoitettu tukijärjestelmä perustuu toisaalta hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (2) nojalla hyväksyttyjen tai esihyväksyttyjen tuottajaorganisaatioiden sekä toisaalta jalostajien välisiin sopimuksiin.
(3)
Komission asetuksessa (EY) N:o 634/2004 (3) säädetään siirtymätoimenpiteistä asetuksen (EY) N:o 2202/96 ja tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 1 päivänä joulukuuta 2003 annetun komission asetuksen (EY) N:o 2111/2003 (4) soveltamiseksi.
(4)
Asetuksen (EY) N:o 2111/2003 13 artiklassa säädetään, että tuottajaorganisaatioiden ja jalostajien, jotka haluavat osallistua tukijärjestelmään, on ilmoitettava siitä sen jäsenvaltion, jossa niiden kotipaikka sijaitsee, toimivaltaisille viranomaisille viimeistään 20 päivää ennen markkinointivuoden alkua.
(5)
Uusissa jäsenvaltioissa vallitsevien erilaisten hallinnollisten rajoitusten vuoksi toimivaltaiset viranomaiset eivät ole voineet hyväksyä tai esihyväksyä tiettyjä tuottajaorganisaatioita asetuksen (EY) N:o 2200/96 mukaisesti niin hyvissä ajoin, että ne olisivat voineet ilmoittaa kyseisille viranomaisille halustaan osallistua tukijärjestelmään asetuksen (EY) N:o 2111/2003 13 artiklassa säädetyssä määräajassa.
(6)
Jotta tällaisiin tuottajaorganisaatioihin voitaisiin soveltaa mahdollisuuksien mukaan neuvoston asetuksen (EY) N:o 2202/96 säännöksiä ja varmistaa samalla tukijärjestelmän asianmukainen soveltaminen, olisi säädettävä markkinointivuoden 2004/2005 osalta määräajasta, johon mennessä uusien jäsenvaltioiden tuottajaorganisaatioiden olisi ilmoitettava toimivaltaisille viranomaisille halustaan osallistua tukijärjestelmään.
(7)
Asetuksen (EY) N:o 2111/2003 10 artiklan 1 kohdan mukaan jäsenvaltiot voivat päättää kyseisessä artiklassa vahvistetun määräajan rajoissa päivämäärä(t), johon mennessä lyhytaikaiset sopimukset olisi tehtävä niiden tuottajaorganisaatioiden kanssa, joiden kotipaikka sijaitsee kyseisten jäsenvaltioiden alueella. Jotta uusien jäsenvaltioiden tuottajaorganisaatiot voisivat ilmoittaa toimivaltaisille viranomaisille halustaan osallistua tukijärjestelmään myöhemmin, vähintään kahdeksan täyttä peräkkäistä kuukautta kattavien lyhytaikaisten sopimusten tekemisen määräaikaa olisi tarkistettava vastaavasti. Kyseisen määräajan tarkistaminen ei kuitenkaan saisi vaarantaa asianomaisen jäsenvaltion toimivaltaisten viranomaisten tarvittavien tarkastusten toteuttamista.
(8)
Asetus (EY) N:o 634/2004 olisi sen vuoksi muutettava tätä vastaavasti.
(9)
Koska markkinointivuosi 2004/2005 alkoi 1 päivänä lokakuuta 2004 ja tuottajaorganisaatioiden ja jalostajien välisiä sopimuksia on jo tehty, muutoksia olisi sovellettava 10 päivästä syyskuuta 2004.
(10)
Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetukseen (EY) N:o 634/2004 3 a ja 3 b artikla seuraavasti:
”3 a artikla
Asetuksen (EY) N:o 2111/2003 13 artiklasta poiketen markkinointivuonna 2004/2005 ja ainoastaan uusissa jäsenvaltioissa tuottajaorganisaatioiden, jotka haluavat osallistua asetuksen (EY) N:o 2202/96 3 artiklassa säädettyyn tukijärjestelmään, on ilmoitettava tästä sen jäsenvaltion toimivaltaisille viranomaisille, jossa niiden kotipaikka sijaitsee, viimeistään 120 päivän kuluttua siitä, kun ne on hyväksytty tai esihyväksytty asetuksen (EY) N:o 2200/96 (5) mukaisesti, ja joka tapauksessa viimeistään 21 päivänä tammikuuta 2005.
3 b artikla
Asetuksen (EY) N:o 2111/2003 10 artiklan 1 kohdan a alakohdasta poiketen markkinointivuonna 2004/2005 ja ainoastaan uusissa jäsenvaltioissa vähintään kahdeksan täyttä peräkkäistä kuukautta kattavat lyhytaikaiset sopimukset on tehtävä viimeistään 1 päivänä helmikuuta 2005.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 10 päivästä syyskuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 2004.

Labels: 17
19
5
6
15